ddrg/super_eurlex huggingface dataset:
Forslag til Rådets forordning (EF) om ændring af forordning (EF) nr. 1221/97 om almindelige regler for anvendelsen af foranstaltninger til forbedring af produktionen og afsætningen af honning (98/C 222/12) KOM(1998) 313 endelig udg. - 98/0171(CNS)

(Forelagt af Kommissionen den 18. maj 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I Rådets forordning (EF) nr. 1221/97 af 25. juni 1997 om almindelige regler for anvendelsen af foranstaltninger til forbedring af produktionen og afsætningen af honning (1) er der fastsat en frist for betaling af udgifter til foranstaltninger i forbindelse med de nationale programmer;

for at undgå en formindskelse af de nationale programmers varighed i det første år bør fristen for betaling af udgifterne til foranstaltninger i forbindelse med de første programmer forlænges -

UDSTEDT FØLGENDE FORORDNING:

Artikel 1

Artikel 3, stk. 3, i forordning (EF) nr. 1221/97 affattes således:

»Medlemsstaterne skal afholde udgifterne til foranstaltninger, der gennemføres i forbindelse med de årlige nationale programmer som omhandlet i artikel 1, senest den 15.oktober hvert år. I det første år udskydes denne dato dog til den 31. januar 1999.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 173 af 1.7.1997, s. 1.
Forslag til Rådets afgørelse om Fællesskabets holdning i Associeringsrådet vedrørende Letlands deltagelse i Fællesskabets programmer på områderne erhvervsuddannelse, ungdomsanliggender og uddannelse (98/C 197/06) KOM(1998) 309 endelig udg. - 98/0173(CNS)

(Forelagt af Kommissionen den 18. maj 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 126 og 127, sammenholdt med artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Europaaftalen om oprettelse af en associering mellem De Europæiske Fællesskaber og deres medlemsstater på den ene side og Letland på den anden side trådte i kraft den 1. februar 1998;

i henhold til artikel 109 i Europaaftalen og bilag XVIII hertil kan Letland deltage i Fællesskabets rammeprogrammer, særprogrammer, projekter eller andre foranstaltninger, bl.a. på området erhvervsuddannelse, ungdomsanliggender og uddannelse, og Associeringsrådet træffer beslutning om de vilkår og betingelser, der skal gælde for Letlands deltagelse i aktiviteterne;

Rådets afgørelse 94/819/EF af 6. december 1994 om et handlingsprogram for gennemførelse af en erhvervsuddannelsespolitik i Det Europæiske Fællesskab (i det følgende benævnt »Leonardo da Vinci«) (1), særlig artikel 9, stk. 1, Europa-Parlamentets og Rådets afgørelse 95/818/EF af 14. marts 1995 om vedtagelse af tredje fase af »Ungdom for Europa«-programmet (2), særlig artikel 7, stk. 4, og Europa-Parlamentets og Rådets afgørelse 95/819/EF af 14. marts 1995 om iværksættelse af Fællesskabets handlingsprogram på uddannelsesområdet (i det følgende benævnt »Socrates«) (3), særlig artikel 7, stk. 3, rummer bestemmelser om, at disse programmer skal være åbne for deltagelse af de associerede lande i Central- og Østeuropa i overensstemmelse med de vilkår for deltagelse i EF-programmer, som er beskrevet i tillægsprotokollerne til associeringsaftalerne;

TRUFFET FØLGENDE AFGØRELSE:

Den holdning, der bør indtages af Fællesskabet i det associeringsråd, der er oprettet i kraft af Europaaftalen mellem De Europæiske Fællesskaber og deres medlemsstater på den ene side og Republikken Letland på den anden side vedrørende Letlands deltagelse i Fællesskabets programmer på områderne for erhvervsuddannelse, ungdomsanliggender og uddannelse, er baseret på associeringsrådets udkast til afgørelsen, der er bilagt denne afgørelse.

(1) EFT L 340 af 29.12.1994,

(2) EFT L 87 af 20.4.1995.

(3) EFT L 87 af 20.4.1995.
f ~ t 1 
§1S * * 
lilt * * 
$#?if* ' 
1 "^ - * - ' KOMMISSIONEN FOR DE EUROPÆISKE FÆLLESSKABER 
Bruxelles, den 18.05.1998 
KOM(1998) 336 endelig udg. 
98/ 0033 (ACC) 
Ë%4 Ændret forslag til 
RÅDETS FORORDNING (EF) 
(år om forbud mod import af blåfmnet tun (Thunnus thynnus) med 
oprindelse i Belize, Honduras og Panama 
(forelagt af Kommissionen i henhold til EF-traktatens 
artikel 189 A, stk. 2) 
*J$K 
* 'il' *" 

Begrundelse 
På det årlige møde i 1996 i Den Internationale Kommission for Bevarelse af 
Tunfiskebestanden i Atlanterhavet (International Commission for the 
Conservation of Atlantic Tuna - ICCAT) blev der vedtaget en henstilling til 
de kontraherende parter med det formål at forbyde indførsel af alle former for 
atlantisk blåfinnet tun fra Panama pr. 1. januar 1998. 
Kommissionen har allerede tidligere fremsat forslag om importrestriktioner 
over for Honduras og Belize for så vidt angår produkter fremstillet af 
blåfinnet tun, jf. skriftlig procedure E/138/98. 
Formålet med dette forslag er at sørge for at forbuddene mod indførsel af 
atlantisk blåfinnet tun fra Belize, Honduras og Panama samles i én enkelt 
retsakt. 
•I 
Ændret forslag til 
RÅDETS FORORDNING (EF) 
om forbud mod import af blåfinnet tun (Thunnus thynnus) med 
oprindelse i Belize, Honduras og Panama 
Den 11. februar 1998 sendte Kommissionen Rådets generalsekretær et 
forslag vedrørende ovenstående emne (KOM(98)48 endelig udgave) 
foranlediget af den bindende henstilling, der var fremsat af Den 
Internationale Kommission for Bevarelse af Tun fiskebestanden i 
Atlanterhavet (ICCAT). 
Den 27. februar 1998 var der en indledende drøftelse af dette forslag i Rådets 
113-udvalg. 
På det seneste årlige møde i ICCAT blev det bekræftet, at 1996-henstillingen 
om forbud mod indførsel af blåfinnet tun med oprindelse i Panama pr. 1. 
januar 1998 ønskes iværksat. Kommissionen finder det derfor belejligt og 
formålstjenligt at udvide ovenstående forslag til også at omfatte produkter 
med oprindelse i Panama. 
Af denne årsag skal der foretages følgende ændringer i forslaget i 
KOM(98)48, endelig udgave: 
• Titlen affattes således: 
"Rådets forordning (EF) nr om forbud mod indførsel af blåfinnet 
tun (Thunnus thynnus) med oprindelse i Belize, Honduras og Panama " 
• Fjerde betragtning ændres således: 
"ICCATslog i 1995 fast, at Belize, Honduras og Panama... " 
• I anden linje af sjette betragtning indsættes: 
"Panama " 
• Artikel 1, stk. 1, ændres således : 
"... med oprindelse i Belize, Honduras og Panama og henhørende ..." 
Z 

ISSN 0254-1459 
KOM(98) 336 endelig udg. 
DOKUMENTER 
DA 11 02 03 10 
Katalognummer : CB-CO-98-345-DA-C 
ISBN 92-78-36536-X 
Kontoret for De Europæiske Fællesskabers Officielle Publikationer 
L-2985 Luxembourg 
^
Forslag til Rådets forordning (EKSF, EF, Euratom) om ændring af Rådets forordning (EKSF, EØF, Euratom) nr. 300/76 om tillæg for skifteholdstjeneste (98/C 192/09) KOM(1998) 324 endelig udg. - 98/0190(CNS)

(Forelagt af Kommissionen efter proceduren i vedtægtens artikel 56a, den 20. maj 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber,

under henvisning til traktaten om oprettelse af Det Europæiske Fællesskab, særlig artikel 109 L, stk. 4, tredje punktum, og artikel 235,

under henvisning til Rådets forordning (EF) nr. 1103/97 af 17. juni 1998 om visse bestemmelser vedrørende indførelsen af euroen (1),

under henvisning til forordning (EF) nr. . . ./98 (2) om indførelse af euroen,

under henvisning til forslag fra Kommissionen, som er fremlagt efter udtalelse fra vedtægtsudvalget, og

ud fra følgende betragtninger:

under hensyn til Rådets forordning (EF) nr. . . ./98 om ændring af forordning (EØF, Euratom, EKSF) nr. 259/68 (3) om vedtægten for tjenestemænd ved De Europæiske Fællesskaber, ansættelsesvilkårene for de øvrige ansatte ved Fællesskaberne og de andre forordninger for disse tjenestemænd og øvrige ansatte vedrørende udbetaling af vederlag, pensioner og andre beløb i euro skal Rådets forordning (EKSF, EØF, Euratom) nr. 300/76 (4) om tillæg for skifteholdstjeneste ændres i overensstemmelse hermed,

Rådet skal på forslag af Kommissionen, som er fremlagt efter udtalelse fra vedtægtsudvalget, fastsætte de berettigede kategorier, betingelserne for ydelse af tillæg samt satserne for de tillæg, der kan ydes til tjenestemænd, som skal udføre deres arbejde i skifteholdstjeneste -

UDSTEDT FØLGENDE FORORDNING:

Artikel 1

I forordning (EKSF, EØF, Euratom) nr. 300/76 erstattes udtrykket »belgiske franc« med »euro«, og beløbene i belgiske franc erstattes med de tilsvarende beløb i euroenheder til omregningskursen.

De regler om afrunding af pengebeløb, der er fastsat i forordning (EF) nr. 1103/97, finder anvendelse.

Artikel 2

Den 1. januar 1999 omregner Kommissionen i overensstemmelse med denne forordning de beløb i belgiske franc, der er anført i forordning (EKSF, EØF, Euratom) nr. 300/76, til euro, og de således fastlagte beløb offentliggøres i De Europæiske Fællesskabers Tidende i januar 1999.

Artikel 3

Denne forordning træder i kraft den . . .

Den finder anvendelse fra den 1. januar 1999.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 162 af 19.6.1997, s. 1.

(2) Rådets resolution af 7. juli 1997 (EFT C 236 af 2.8.1997, s. 1).

(3) EFT L 56 af 4.3.1968, s. 1.

(4) EFT L 38 af 13.2.1976, s. 1.
Forslag til Rådets forordning (EF) om ændring af forordning (EØF, Euratom, EKSF) nr. 259/68 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber (98/C 179/07) KOM(1998) 312 endelig udg. - 98/0176(CNS)

(Forelagt af Kommissionen den 18. maj 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommission for De Europæiske Fællesskaber, særlig artikel 24,

under henvisning til forslag fra Kommissionen efter udtalelse fra vedtægtsudvalget,

under henvisning til udtalelse fra Europa-Parlamentet,

under henvisning til udtalelse fra Domstolen,

under henvisning til udtalelse fra Revisionsretten og

ud fra følgende betragtninger:

Europa-Parlamentets forretningsorden giver medlemmerne mulighed for at ansætte en eller flere personer til at bistå dem med udførelsen af de opgaver, de er pålagt i traktaten;

disse assistenter udfører deres arbejde under de samme betingelser, hvilket gør det rimeligt at ansætte dem som hjælpeansatte i henhold til artikel 3 i Ansættelsesvilkårene for de øvrige ansatte i De Europæiske Fællesskaber;

de parlamentariske assistenters særlige opgaver og Europa-Parlamentets medlemmers autonomi til at afgøre, hvor mange assistenter de vil ansætte og aflønne inden for det sekretariatstillæg, de oppebærer i kraft af deres mandat, kræver imidlertid, at Europa-Parlamentet ved et internt regulativ indfører særlige regler for assistenternes indplacering og aflønning og varigheden af deres ansættelse;

der skal derfor indføjes en ny artikel i afsnit III i Ansættelsesvilkårene for de øvrige ansatte i De Europæiske Fællesskaber;

UDSTEDT FØLGENDE FORORDNING:

Artikel 1

I artikel 3 i Ansættelsesvilkårene for de øvrige ansatte i De Europæiske Fællesskaber indsættes som litra c):

»c) for at arbejde som parlamentarisk assistent for et eller flere medlemmer af Europa-Parlamentet i de(n) pågældende mandatperiode(r);«.

Artikel 2

Efter artikel 78 i Ansættelsesvilkårene for de øvrige ansatte i De Europæiske Fællesskaber indsættes som artikel 78a:

»Artikel 78a

For de parlamentariske assistenter, der er ansat som hjælpeansatte til at bistå et eller flere medlemmer af Europa-Parlamentet, gælder, ved undtagelse fra bestemmelserne i afsnit III i denne ordning, særlige bestemmelser med hensyn til ansættelsesvilkår, ansættelsens varighed og aflønning, som er fastsat i de almindelige gennemførelsesbestemmelser, der er vedtaget af Europa-Parlamentet.

De almindelige gennemførelsesbestemmelser om aflønning og enhver senere ændring af dem meddeles de kompetente budgetmyndigheder senest en måned før deres ikrafttræden.«

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.
KOMMISSIONEN FOR DE EUROPÆISKE FÆLLESSKABER 
Bruxelles, den 02.07.1998 
KOM(1998) 405 endelig udg. 
97/0121 (SYN) 
Revideret forslag til 
RÅDETS HENSTILLING 
angående europæisk samarbejde indenfor kvalitetssikring i de videregående uddannelser 
(forelagt af Kommissionen i henhold til EF-traktatens 
artikel 189 C, litra d) 

BEGRUNDELSE 
1. Den 28. maj 1998 fremsatte Europa-Parlamentet under andenbehandlingen forslag 
om en ændring af Rådets fælles holdning med henblik på vedtagelse af Rådets 
henstilling angående europæisk samarbejde indenfor kvalitetssikring i de 
videregående uddannelser1. I overensstemmelse med artikel 189 C, litra d), i EF-
traktaten behandler Kommissionen på ny det forslag, på grundlag af hvilket Rådet 
har fastlagt sin fælles holdning, under hensyn til den af Europa-Parlamentet 
foreslåede ændring. 
2. Ændringen vedrører følgende ændring af del I, punkt A, led 2, i den fælles 
holdning: 
"at tilskynde de videregående uddannelsesinstitutioner til og hjælpe dem med at 
anvende passende midler, navnlig evaluering, som et middel til at forbedre 
uddannelsens og deres anden vigtige opgave - forskeruddannelsens kvalitet;" 
3. Under førstebehandlingen havde Parlamentet vedtaget en ændring, som henviste 
til indførelse af evalueringssystemer på hele forskningsområdet. Kommissionen 
havde afvist ændringen, for henstillingens retsgrundlag (artikel 126 og 127 i 
traktaten) dækker ikke forskning. 
4. I modsætning hertil henviser den ændring, der blev foreslået under 
andenbehandlingen, til forskeruddannelse, der indgår som et vigtigt led i de 
videregående uddannelsesinstitutioners opgaver, og som ofte er tæt forbundet 
med uddannelse i almindelighed. En sådan henvisning er en nyttig forklaring, og 
Kommissionen accepterer derfor den ændring, som Parlamentet har foreslået. 
Vedtaget den 26. februar 1998; endnu ikke offentliggjort. 
Kommissionens oprindelige forslag: KOM(97) 159, endelig udg.; Kommissionens ændrede forslag: 
KOM(97) 707, endelig udg. 
Jl 
REVIDERET FORSLAG 
Den ændring, som Parlamentet har vedtaget, og som Kommissionen har accepteret, 
indebærer en ændring af del I, punkt A, i henstillingen, som derfor lyder som følger 
(ændring understreget): 
"A. at de støtter og eventuelt indfører gennemsigtige kvalitetsevalueringssystemer med 
henblik på: 
- at bevare de videregående uddannelsers kvalitet på de økonomiske, sociale og 
kulturelle betingelser, der hersker i deres lande, under hensyn til den europæiske 
dimension og en verden i hastig forandring; 
- at tilskynde de videregående uddannelsesinstitutioner til og hjælpe dem med at 
anvende passende midler, navnlig evaluering, som et middel til at forbedre 
uddannelsens og deres anden vigtige opgave - forskeruddannelsens kvalitet; 
- at fremme den gensidige udveksling af oplysninger om kvaliteten og 
kvalitetssikringen på EF- og verdensplan og at tilskynde til samarbejde mellem de 
højere uddannelsesinstitutioner på dette område;". 

ISSN 0254-1459 
KOM(98) 405 endelig udg. 
DOKUMENTER 
DA 16 04 10 06 
Katalognummer : CB-CO-98-416-DA-C 
ISBN 92-78-37500-4 
Kontoret for De Europæiske Fællesskabers Officielle Publikationer 
L-2985 Luxembourg 
6
Forslag til Rådets forordning (EF) om fravigelse af forordning (EØF) nr. 1765/92 om indførelse af en støtteordning for producenter af visse markafgrøder, for så vidt angår jordudtagningsforpligtelsen for produktionsåret 1999/2000 (98/C 218/11) KOM(1998) 366 endelig udg. - 98/0213(CNS)

(Forelagt af Kommissionen den 12. juni 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ifølge den støtteordning for producenter af visse markafgrøder, der blev indført ved forordning (EØF) nr. 1765/92 (1), skal producenterne, hvis de ønsker at modtage godtgørelser under den generelle ordning, udtage en forudfastsat procentdel af deres arealer med markafgrøder; procentdelen bør justeres på baggrund af udviklingen i produktionen og på markedet;

siden ordningens indførelse er der blevet bedre ligevægt på kornmarkedet, navnlig som følge af et stigende internt forbrug; denne situation har sammen med meget små lagre og faste markedspriser medført, at satsen for obligatorisk jordudtagning for de foregående produktionsår blev fastsat på et væsentligt lavere niveau end det forudfastsatte niveau;

den seneste udvikling på kornmarkedet, såvel i EF som på verdensplan, har resulteret i en modsatrettet tendens, navnlig hvad angår omfanget af de offentlige lagre og priserne på verdensmarkedet;

der bør tages hensyn til denne situation ved fastsættelsen af satsen for obligatorisk jordudtagning for produktionsåret 1999/2000; denne sats bør derfor fastsættes på et sådant niveau, at det undgås, at der atter opstår for store offentlige lagre lige inden den første anvendelsesperiode for Agenda 2000 -

UDSTEDT FØLGENDE FORORDNING:

Artikel 1

For produktionsåret og uanset artikel 7 i forordning (EØF) nr. 1765/92 fastsættes den jordudtagningsforpligtelse, der er omhandlet i stk. 1 i nævnte artikel, til 10 %.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og umiddelbart i hver medlemsstat.

(1) EFT L 181 af 1.7.1992, s. 12. Forordningen er senest ændret ved forordning (EF) nr. 2309/97 (EFT L 321 af 22.11.1997, s. 3).
Ændret forslag til Europa-Parlamentets og Rådets direktiv om ændring af Rådets direktiv 95/69/EF om betingelser og bestemmelser for godkendelse og registrering af visse foderstofvirksomheder og mellemhandlere (1) (98/C 270/07) KOM(1998) 485 endelig udg. - 97/0213(COD)

(Forelagt af Kommissionen i henhold til EF-traktatens artikel 189 A, stk. 2, den 28. juli 1998)

Som svar på Europa-Parlamentets udtalelse på plenarsamlingen den 19. februar 1998 om forslaget til Europa-Parlamentets og Rådets direktiv om ændring af Rådets direktiv 95/69/EF om betingelser og bestemmelser for godkendelse og registrering af visse foderstofvirksomheder og mellemhandlere har Kommissionen i henhold til artikel 189 A, stk. 2, i traktaten om oprettelse af Det Europæiske Fællesskab besluttet at ændre nævnte forslag som følger:

I artikel 1 foretages følgende ændringer:

1) Punkt 2, litra ii), udgår.

2) Punkt 5 udgår.

3) I punkt 11.2.2.1, under overskriften »Anlæg og udstyr«, udgår andet afsnit.

(1) EFT C 300 af 1.10.1997, s. 10.
Forslag til Rådets forordning (EF) om ændring af forordning (EF) nr. 950/97 om forbedring af landbrugsstrukturernes effektivitet (98/C 281/08) KOM(1998) 462 endelig udg. - 98/0264(CNS)

(Forelagt af Kommissionen den 29. juli 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Der er vedtaget særlige gennemførelsesbestemmelser for de udligningsgodtgørelser, der er fastsat i forordning (EF) nr. 950/97 (1) i de ugunstigt stillede områder i Portugal; under hensyn til situationen for landbrugsstrukturerne i dette land bør de bestemmelser, der skal forbedre situationen, videreføres på passende vis -

UDSTEDT FØLGENDE FORORDNING:

Artikel 1

Artikel 39 i forordning (EF) nr. 950/97 affattes således:

»Artikel 39

På det portugisiske fastland kan udligningsgodtgørelsen i henhold til artikel 17 ydes indtil den 31. december 1999 til landbrugere, der dyrker mindst 1 ha udnyttet landbrugsareal.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1998.

Denne forordning er bindende i alle enkeltheder og gælder umiddelbart i hver medlemsstat.

(1) EFT L 142 af 2.6.1997, s. 1.
Forslag til Rådets forordning (EF) om ændring af forordning (EF) nr. 975/98 om pålydende værdi og tekniske specifikationer for euromønter, som er bestemt til at sættes i omløb (98/C 296/06) KOM(1998) 492 endelig udg. - 98/0270(SYN)

(Forelagt af Kommissionen den 31. august 1998)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 105 A, stk. 2,

under henvisning til forslag fra Kommissionen,

under henvisning til udtalelse fra Den Europæiske Centralbank,

i henhold til fremgangsmåden i traktatens artikel 189 C og i samarbejde med Europa-Parlamentet, og

ud fra følgende betragtninger:

(1) I artikel 1 i Rådets forordning (EF) nr. 975/98 (1) fastsættes de tekniske specifikationer for de otte værdienheder, der indgår i den første række af euromønter, mens møntdirektørerne på grundlag af forordning (EF) nr. 975/98 har udarbejdet de mere detaljerede specifikationer, der er nødvendige for produktionen;

(2) automatindustrien har efter en gennemgang af ovennævnte detaljerede specifikationer anmodet om, at 50-centmøntens vægt øges for at gøre det lettere at skelne denne mønt fra de øvrige og mindske risikoen for bedrageri; Den Europæiske Blindeorganisation har afprøvet eksemplarer udtaget af de første produktionsserier og klaget over den riflede rand på 50-cent og 10-cent mønten, som ikke svarede til riflingen på de prøveeksemplarer, den havde godkendt under høringsproceduren forud for vedtagelsen af forordning (EF) nr. 975/98; for at sikre, at brugerne accepterer det nye system, bør anmodningerne fra såvel automatindustrien som Den Europæiske Blindeorganisation efterkommes; for at opfylde automatindustriens anmodning er det nødvendigt at øge 50-cent møntens vægt fra 7 g til 7,8 g; for at opfylde Den Europæiske Blindeorganisations anmodning og undgå risiko for fejlfortolkning i fremtiden bør beskrivelsen af randen på 50-cent- og 10-centmønterne ændres fra »grov rifling« til »sinusformet rand«, som bedre afspejler den form på randen, som Den Europæiske Blindeorganisation oprindelig tilsluttede sig for disse to mønter;

(3) det er vigtigt at begrænse ændringerne af de tekniske specifikationer til vægten på 50-centmønten og randen på 10-cent- og 50-centmønten for ikke at bringe produktionstidsplanen og indførelsen af euromønterne den 1. januar 2002 i fare -

VEDTAGET FØLGENDE FORORDNING:

Artikel 1

I artikel 1 i forordning (EF) nr. 975/98 foretages følgende ændringer i tabellen:

1. Fjerde række ændres således:

a) I tredje spalte ændres »1,69« til »1,88«.

b) I fjerde spalte ændres »7« til »7,8«.

c) I ottende spalte ændres »Grov rifling« til »Sinusformet rand«.

2. I sjette række, ottende spalte, ændres »Grov rifling« til »Sinusformet rand«.

Artikel 2

Denne forordning træder i kraft den 1. januar 1999.

Denne forordning er bindende i alle enkeltheder og gælder umiddelbart i hver medlemsstat i overensstemmelse med traktaten og med forbehold for artikel 109 K, stk. 1, og protokol nr. 11 og 12.

(1) EFT L 139 af 11.5.1998, s. 6.